પોલીસસૂત્રો પાસેથી મળતી માહિતી મુજબ જૂના વાડજ વિસ્તારના પુરુષાર્થનગરમાં હીરાબહેન કનુભાઈ રાઠોડ રહે છે. ગઈ કાલે રાત્રે પુરુષાર્થનગરમાં હીરાબહેનના ઘર નજીક લગ્ન પ્રસંગ હોઈ રાસ-ગરબા ચાલી રહ્યા હતા. જૂના વાડજના સુભાષનગરના છાપરામાં રહેતો ચિરાગ મનસુખભાઈ વાઘેલા (ઉં.વ. ૨૨) રાસ-ગરબા જોવા તેનાં ફઈબા હીરાબહેનના ત્યાં આવ્યો હતો. દરમિયાનમાં રાસ-ગરબામાં કોઈ કારણસર ધક્કામુક્કી થઈ હતી.